29.6.2023
EL
Επίσημη Εφημερίδα της Ευρωπαϊκής Ένωσης
C 228/117
Φυσικοί και ενεργειακοί πόροι που απαιτούνται για τη συσκευασία — ανησυχίες και λύσεις 2.8.
Οι σύγχρονες συσκευασίες τροφίμων —μια από τις σημαντικότερες χρήσεις των υλικών συσκευασίας— προσφέρουν ένα μέσο ώστε τα τρόφιμα να καθίστανται αξιόπιστα, υγιεινά, ικανά να διατηρούνται σε θερμοκρασία περιβάλλοντος και ασφαλή.
Ωστόσο, οι περισσότερες συσκευασίες τροφίμων εξακολουθούν να είναι μίας χρήσης και δεν μπορούν να ανακυκλωθούν πλήρως εάν δεν διαχωριστούν κατάλληλα από άλλα υλικά και να συλλεχθούν, επειδή είναι είτε κηλιδωμένες με τρόφιμα, είτε υπερβολικά μικρές είτε πολυστρωματικές. 2.9.
Κάθε είδος συσκευασίας απαιτεί για την παρασκευή του πολλούς πόρους, μεταξύ άλλων ενέργεια, νερό, χημικά προϊόντα, πετρέλαιο, ορυκτά, ξύλο και κλωστοϋφαντουργικά προϊόντα.
Επιπλέον, η παρασκευή συσκευασιών συχνά επιφέρει λύματα και ιλύ που εμπεριέχουν επιβλαβείς χημικές ουσίες και συνοδεύεται από ατμοσφαιρικές εκπομπές αερίων του θερμοκηπίου, βαρέων μετάλλων και σωματιδίων. 2.10.
Διάφορα τεχνητά και συνθετικά υλικά, μεταξύ άλλων κεραμικά, γυαλί, μέταλλο, χαρτί, χαρτόνι, κερί, ξύλο και όλο και περισσότερο πλαστικά, χρησιμοποιούνται για τη δημιουργία σύγχρονων συσκευασιών τροφίμων.
Το μεγαλύτερο μέρος αυτών των συσκευασιών είναι από γυαλί, σκληρό πλαστικό, χαρτί και χαρτόνι.
Παρά το γεγονός ότι ορισμένα πιο πρόσφατα πλαστικά παράγονται από αραβόσιτο και άλλα φυτικά υλικά, η πλειονότητα αυτών εξακολουθούν να παράγονται από πετρέλαιο και να περιέχουν πρόσθετα όπως πολυμερή. 2.11.
Είναι ζωτικής σημασίας η Ευρωπαϊκή Επιτροπή να καθορίσει στην πρόταση υποχρεωτικό ελάχιστο περιεχόμενο βιολογικής προέλευσης τουλάχιστον 60 % για τις λιπασματοποιήσιμες συσκευασίες.
Τα χαρτόνια είναι συχνά επικαλυμμένα με πλαστική ύλη που δεν είναι ορατή και πολλές διαφορετικές μορφές συσκευασίας φέρουν εκτυπωμένες ετικέτες για τις οποίες έχουν χρησιμοποιηθεί μελάνια εκτυπωτή. 2.12.
Η αυξημένη χρήση διαφόρων ειδών συσκευασίας, σε συνδυασμό με τα χαμηλά ποσοστά επαναχρησιμοποίησης και ανακύκλωσης, μπορεί να παρεμποδίσει τη δημιουργία μιας κυκλικής οικονομίας χαμηλών ανθρακούχων εκπομπών στην ΕΕ. 2.13. Η ΕΟΚΕ πιστεύει ότι οι λιπασματοποιήσιμες συσκευασίες που είναι ασφαλείς για επαφή με τρόφιμα είναι η καταλληλότερη λύση και διαδραματίζουν βασικό ρόλο στη διασφάλιση ότι περισσότερα απορρίμματα είναι βιοαποδομήσιμα.
Αυτό θα μείωνε επίσης τον όγκο μη βιοαποδομήσιμων πλαστικών που διαφορετικά μολύνουν το λίπασμα.
3.
Πλαστικές συσκευασίες 3.1.
Ο ΟΗΕ θεωρεί τη ρύπανση των ωκεανών από πλαστικά «συμφορά για τον πλανήτη», κυρίως λόγω του όγκου των συσκευασιών τροφίμων που είναι κατασκευασμένες από πλαστικό υλικό και καταλήγουν στους ποταμούς (3).
Αυτό εγείρει ανησυχίες για όλα τα υδρόβια είδη.
3.2. Τα κράτη μέλη θα πρέπει να εξετάσουν μια νέα προσέγγιση για τα πλαστικά με βάση την κυκλική οικονομία.
Μπορούν να προωθήσουν την ανάπτυξη κυκλικών επιλογών συσκευασίας επιλέγοντας άλλα υλικά ή ειδικά πολυμερή υλικά, προκειμένου να διασφαλίσουν ένα πολύ καλύτερο επίπεδο ανακυκλωσιμότητας.
Όταν η ανακυκλωσιμότητα των πλαστικών δεν αποτελεί επιλογή, θα πρέπει να χρησιμοποιείται για την παραγωγή βιοκαυσίμων.
4.
Μόνιμα υλικά, δεδομένα ανακύκλωσης και ζητήματα σχετικά με τους στόχους επαναπλήρωσης των φιαλών αλκοολούχων ποτών 4.1.
Τα διάφορα υλικά συσκευασίας τροφίμων έχουν διαφορετικά χαρακτηριστικά και ιδιότητες, που επηρεάζουν τις δυνατότητες ανακύκλωσής τους.
Υλικά όπως το αλουμίνιο, το γυαλί και ο χάλυβας θεωρούνται «μόνιμα υλικά», καθώς παρουσιάζουν ελάχιστη υποβάθμιση κατά τη διάρκεια ζωής τους και μπορούν να ανακυκλωθούν ατέρμονα, χωρίς απώλεια της ποιότητας ή των εγγενών ιδιοτήτων τους. 4.2.
Το ενδιαφέρον για τα μόνιμα υλικά έχει αυξηθεί σημαντικά, παράλληλα με τη νοοτροπία κυκλικής οικονομίας.
Τα εν λόγω υλικά πρέπει να αναγνωριστούν δεόντως στη μελλοντική νομοθεσία, ενώ οι μελλοντικές πολιτικές πρέπει να στηρίξουν με αποδοτικό τρόπο την ανακύκλωσή τους. 4.3.
Οι συσκευασίες που χρησιμοποιούν υλικά με βάση τις ίνες και άλλα φυσικά υλικά μπορούν να στηρίξουν την ανάπτυξη που θα είναι αποσυνδεδεμένη από τη χρήση πόρων.
Τέτοιες συσκευασίες παρασκευάζονται από ανανεώσιμα υλικά, ενώ παράλληλα είναι ανθεκτικές, ελκυστικές, ανακυκλώσιμες και βιοδιασπώμενες.
Πρόσφατες μελέτες έχουν καταδείξει ότι οι συσκευασίες από ίνες μπορούν να ανακυκλωθούν πάνω από 25 φορές, αποδεικνύοντας ότι αποτελούν βασικό συστατικό της κυκλικής οικονομίας.
(3)
https://www.newscientist.com/article/mg25333710-100-pollution-is-the-forgotten-global-crisis-and-we-need-to-tackle-it-now/